Ego magister Petrus de Auxona canonicus Sancti Martini Turonensis notum facio omnibus prœsentes litteras inspecturis quod de ducentis libris Turonensium in quibus uiri uenerabiles et religiosi mihi tenentur ex causa mutui reddendis ad uoluntatem meam et requisitionem sicut in litteris super hoc confectis sigillatis sigillis eorum continetur quas habeo do et concedo eis respectum uidelicet de primis centum libris usque ad festum nativitatis Beati Joannis Baptistæ proxime uenturum quod erit anno millesimo ducentesimo septuagesimo primo et de aliis centum libris usque ad alium festum nativitatis Beati Joannis Baptistæ proximo sequenti. In cuius rei testimonium litteris istis sigillum meum apposui. Actum anno Domini millesimo ducentesimo septuagesimo mense septembri.